ПОКАНА
Съветът на директорите на "Екоинвест Холдинг" - АД,гр. Козлодуй, на основание чл.  223 ТЗ свиква редовно годишно общо събрание на акционерите на 24.06.2010  г. в 11.00 ч. в седалището на дружеството: гр. Козлодуй, ул. „Кирил и Методий” № 1, ет. 2 в заседателната зала.

Дневен ред: 

1. Доклад на СД за дейността на дружеството през 2009 г.;  проект за решение - ОС приема доклада на СД за дейността на дружеството през 2009 г.; 

2. Доклад на дипломирания експерт-счетоводител за резултатите от одиторската проверка на годишния счетоводен отчет на дружеството за 2009 г.;  проект за решение - ОС приема доклада на експерт-счетоводителя за резултатите от одиторската проверка на годишния счетоводен отчет на дружеството за 2009 г.; 

3. Доклад на Директора за връзки с инвеститорите за 2009 г.; проект за решение – ОС приема доклада на Директора за връзки с инвеститорите за 2009 г.

4. Приемане на годишния счетоводен Отчет и Баланс на дружеството за 2009 г.; проект за решение - ОС приема годишния счетоводен Отчет и Баланс на дружеството за 2009 г.; 

5. Предложение на СД за вземане на решение за разпределение на печалбата  за 2009 г.; проект за решение – ОС взема решение печалбата за 2009 г. да бъде разпределена във фонд „Резервен”.
6. Вземане на решение за освобождаване от отговорност членовете на СД за 2009г.;  проект за решение - ОС приема решение за освобождаване от отговорност членовете на СД за 2009 г.;  

7. Предложение на СД за избор на дипломиран експерт-счетоводител за одиторска проверка на годишния счетоводен отчет за 2010 г.;  проект за решение - СД предлага за одитор да бъде избран същия експерт-счетоводител, „Ангелов- одитинг” ООД;  

8. Разни.  

Акционерите могат да включват и други въпроси в дневния ред на   ОСА, при спазване на изискванията на чл. 223а от ТЗ. 
Акционерите имат право да поставят въпроси по време на ОСА, при спазване на изискванията на чл. 231 (1) от ТЗ. 
Акционерите могат да гласуват чрез пълномощник, при спазване на изискванията на чл. 115г и чл. 116 от ЗППЦК. Пълномощното трябва да бъде нотариално заверено. Съветът на директорите на „Екоинвест Холдинг” АД предоставя образец на писмено пълномощно на хартиен и електронен носител, заедно с материалите за общото събрание. Образецът на пълномощното е на разположение и на електронната страница на Дружеството: www.ecoinvest-holding.org, както и в офисите на Дружеството.
„Екоинвест Холдинг” АД ще получава и приема валидни уведомления и пълномощни и по електронен път на следната електронна поща: ecoinvest@fastbg.net.
Съветът на директорите на „Екоинвест Холдинг” АД уведомява, че общият брой на акциите и правата на глас на акционерите на дружеството към датата на решението на СД за свикване на ОС – 24.06.2010 г., е 289 249 броя безналични поименни акции с право на глас. 

Поканват се акционерите на дружеството да вземат участие в работата на ОС лично или чрез писмено упълномощени от тях представители (пълномощници).  Регистрацията на акционерите и писмено упълномощените представители (пълномощници) ще се извърши в 10.00 ч. в деня на провеждане на събранието на обявеното място.  На основание чл. 115а, ал. 1 от ЗППЦК право на глас ще се упражнява от лицата, придобили акции най-късно 14 дни преди датата на Общото събрание. За участие в ОС акционерите представят личен паспорт/карта, и писмено пълномощно, съответстващо на изискванията по чл.  116 ЗППЦК.  При липса на кворум на основание чл.  227 ТЗ общото събрание ще се проведе на 09.07.2010 г. от 11.00 ч., на същото място и при същия дневен ред независимо от представения на събранието брой акции.  Писмените материали по дневния ред са на разположение на всички акционери в седалището на дружеството, гр.Козлодуй, ул. “Кирил и Методий” № 1, ет. 2  в заседателната зала, 30 дни преди провеждането на събранието всеки работен ден от 9 до 16 ч.

